**ANDMEKAITSE STANDARDKLAUSLID[[1]](#footnote-1)**

1. See andmekaitset reguleeriv lisa (edaspidi **lisa**) on lisa [lepingu nimi] lepingule [*ettevõtte nimi*] **(**edaspidi **ettevõte**) ja [*ettevõtte nimel isikuandmeid töötleva isiku nimi*] (edaspidi **teenuse osutaja**) vahel kuupäevaga [*lepingu kuupäev*] (edaspidi **leping**).

Kui selle lisa ja lepingu vahel on vastuolusid kehtivad selle lisa sätted. Selguse huvides, selles lisas hõlmab viide lepingule ka seda lisa ennast.

Ettevõte ja teenuse osutaja lepivad kokku järgmises:

**2. Definitsioonid**

**Andmekaitsejuhtum** – turberikkumine, mille tagajärg on edastatavate, säilitatavate või muul viisil töödeldavate isikuandmete tahtmatu või ebaseaduslik hävimine, kaotsiminek, muutmine, omavoliline avaldamine või juurdepääs neile andmetele.

**Andmekaitseseadused** – tähendab järgmisi õigusakte:

2.1 ELi andmekaitsedirektiiv 95/46/EÜ;

2.2 ELi e-privaatsuse direktiiv 2002/58/EÜ (**e-privaatsuse direktiiv**);

2.3. ülalnimetatud õigusaktide mis tahes järglas- või asendusakte, muu hulgas selle jõustumisel isikuandmete kaitse üldmäärust (määrus (EL) 2016/679) (**GDPR**) ja e-privaatsuse direktiivi järglasdokumenti ning kõiki muid kohalduvaid isikuandmete töötlemist reguleerivad seaduseid, määruseid ja käitumiskoodeksid (arvestades neisse aeg-ajalt tehtavate muudatustega).

**EMP** – Euroopa majanduspiirkond (hetkel kehtiva regulatsiooni kohaselt kuuluvad EMPsse kõik Euroopa Liidu liikmesriigid ning Norra, Island ja Liechtenstein).

**Lepinguga hõlmatud isikuandmed** – on kõik isikuandmed, mida ettevõte edastab teenuse osutajale seoses lepingu ja/või teenustega või mida teenuse osutaja ettevõtte jaoks või nimel seoses lepingu ja/või teenustega saab, kogub, loob või muul viisil töötleb.

**Teenused** – on [*teenuste loetelu*].[[2]](#footnote-2)

**3. Andmetöötlus**

3.1 Selles punktis 3 on mõistetel **andmesubjekt** ja **töötlemine** andmekaitseseaduses kasutatav tähendus ning ettevõte on käsitletav **vastutava töötlejana** ja teenuse osutaja  **volitatud töötlejana** andmekaitseseaduse tähenduses.

3.2 Lepinguga hõlmatud isikuandmete töötlemisel teenuse osutaja või teenuse osutaja töötajate ja/või alltöövõtjate poolt lepingu alusel või sellega seoses, kohustub teenuse osutaja (ja kohustub tagama, et teenuse osutaja töötajad ja/või alltöövõtjad teeks sama):

1. töötlema lepinguga hõlmatud isikuandmeid ainult sellises ulatuses, mis on vajalik teenuste osutamiseks lepingu tingimuste kohaselt või muul viisil ettevõtte dokumenteeritud juhiste kohaselt;
2. mitte muutma lepinguga hõlmatud isikuandmete sisu ega avaldama või lubama avaldada lepinguga hõlmatud isikuandmeid ühelegi muule osapoolele (sh alltöövõtjale), v.a juhul, kui ettevõte on selleks konkreetse kirjaliku nõusoleku andnud;
3. rakendama sobivaid tehnilisi ja organisatsioonilisi meetmeid, muuhulgas GDPR artiklis 32(1) nimetatuid (kui see on asjakohane), et:
4. kaitsta lepinguga hõlmatud isikuandmeid loata või ebaseadusliku töötlemise ja juhusliku või ebaseadusliku kaotsimineku, hävimise, kahjustumise, muutmise või avaldamise eest,
5. tagada andmekaitseseaduste järgimine; ja
6. tagada andmesubjekti õiguste kaitse.

Eelkõige tuleb rakendada juurdepääsukontrolli, lepinguga hõlmatud isikuandmete mis tahes allalaadimine kaasaskantavasse seadmesse või andmekandjale või elektrooniline edastamine peab olema krüpteeritud.

1. tagama, et lepinguga hõlmatud isikuandmetele on juurdepääs üksnes teenuse osutaja töötajatel, kes vajavad juurdepääsu neile andmetele oma tööülesannete täitmiseks, ning neil töötajatel on asjaomaste andmete töötlemiseks sobiv väljaõpe;
2. veenduma, et kõik teenuse osutaja töötajad, kes teenuste osutamisega seotud on, oleksid sõlminud teenuse osutajaga konfidentsiaalsuslepingu ja tagama lisaks, et sellised töötajad teaksid ja järgiksid teenuse osutaja kohustusi selle lepingu alusel seoses isikuandmete turbe ja kaitsega*;*
3. töötlema lepinguga hõlmatud isikuandmeid kooskõlas kohalduvate andmekaitseseadustega ja mitte lubama ühtegi tegevust, mis võiks tekitada mingil viisil olukorra, kus ettevõte rikuks andmekaitseseadusi;
4. esitama kirjalikke tõendeid selle kohta, et teenuse osutaja järgib andmekaitseseadusi, kui ettevõte seda nõuab;
5. tegema koostööd ja osutama abi, mida ettevõte soovib, ning kehtestama sobivad tehnilised ja organisatsioonilised meetmed, mis võimaldaksid ettevõttel täita andmesubjekti taotlusi andmesubjektile andmekaitseseaduste alusel kuuluvate õiguste kasutamisel (muu hulgas seoses andmesubjekti isikuandmete väljavõtte saamise ja/või kustutamisega);
6. mitte töötlema lepinguga hõlmatud isikuandmeid väljaspool EMPi ilma ettevõtte eelneva kirjaliku nõusolekuta (ja kui andmeid edastatakse väljapoole EMPi, siis sõlmides mis tahes dokumendi või lepingu, mis on ettevõtte mõistliku hinnangu kohaselt lepinguga hõlmatud isikuandmete selliseks edastamiseks vajalik, et tagada lepinguga hõlmatud isikuandmete kaitse);
7. [ettevõtte või pädeva reguleeriva või järelevalveasutuse soovil võimaldama auditeerida teenuse osutaja poolt lepingu alusel tehtavaid töötlemistoiminguid (ja seotud vahendeid); auditi viivad läbi ettevõte, tema volitatud esindajad (keda seob konfidentsiaalsuskohustus) ja/või asjakohase reguleeriva või järelevalveasutuse esindajad][[3]](#footnote-3).

3.3 Teenuse osutaja teavitab ettevõtet niipea kui see on mõistlikult võimalik, ja igal juhul kahekümne nelja (24) tunni jooksul järgmisest:

1. ettevõtte poolt lepinguga hõlmatud isikuandmete töötlusemiseks antud instruktsioon rikub teenuse osutaja hinnangul andmekaitseseaduse sätteid;
2. mis tahes õiguskaitseorgani või muu pädeva asutuse esitatud juriidiliselt siduvast lepinguga hõlmatud isikuandmete avaldamise nõudest, kui ettevõtte teavitamine pole seadusega keelatud;
3. mis tahes otse andmesubjektilt saadud nõudest, ise sellisele nõudele vastamata, v.a juhul, kui see on seadusega nõutav või kui ettevõte on lubanud teenuse osutajal seda teha;
4. vastavalt andmekaitseasutuselt või muult reguleerivalt asutuselt või isikult mis tahes lepinguga hõlmatud isikuandmetega seotud kirjavahetuse, teatise või muu teabe saamisest suuliselt või kirjalikult ja/või
5. selle punkti 3 rikkumisest teadasaamisest.

3.4 Olenemata muudest käesoleva lepingu sätetest võib ettevõte mõistliku etteteatamisega nõuda teenuse osutajalt üksikasjalikku kirjalikku kirjeldust järgmise kohta: i) teenuse osutaja ja tema alltöövtjate (kui neid on) poolt kasutatavad tehnilised ja organisatsioonilised meetmed lepinguga hõlmatud isikuandmete töötlemiseks ja/või ii) töötlemistoimingud, mida teenuse osutaja ettevõtte nimel teostab, sisaldades vähemalt niisugusel hulgal infot, nagu nõuab GDPRi artikkel 30(2)*.* Kümne (10) päeva jooksul pärast seda, kui teenuse osutaja on saanud kätte ettevõtte kirjaliku taotluse (mis sisaldab ettevõtte nõudmiste üksikasjalikku kirjeldust), edastab teenuse osutaja ettevõttele kirjaliku aruande, mille põhjal peab olema võimalik mõistlikult järeldada, kas vastavaid lepinguga hõlmatud isikuandmeid on töödeldud andmekaitseseaduste ja lepinguga kooskõlas.

3.5 Olenemata teistest selle punkti 3 sätetest, kui teenuse osutaja või mõni teenuse osutaja töötaja või alltöövõtja saab teada mõnest andmekaitsejuhtumist, kohustub teenuse osutaja kohe (kuid igal juhul kahekümne nelja (24) tunni jooksul teadasaamisest) teavitama ettevõtet telefoni ja e-posti teel. E-posti teel edastatav teade peab võimaluse korral sisaldama andmekaitsejuhtumiga hõlmatud andmeliikide kirjeldust, andmesubjektide arvu ja ettevõtte andmekirjete ligikaudset arvu, ülevaadet andmekaitsejuhtumi võimalikust mõjust ja tagajärgedest ettevõttele ning teenuse osutaja poolt ette võetavatest parandusmeetmetest. Kui teenuse osutaja nimetatud teavet 24 tunni jooksul ei esita, peab ta viivitust ettevõttele põhjendama.

3.6 Teenuse osutaja kohustub ilma igasuguse lisakuluta ettevõttele (kuivõrd andmekaitsejuhtum oli seotud käesolevast punktist 3 tulenevate teenuse osutaja kohustuste rikkumisega) tagama kõik ressursid, abi ja koostöö, mida ettevõte vajab, et: (i) teavitada asjakohast andmekaitseasutust andmekaitsejuhtumist, (ii) edastada teavet, mida võidakse sellise andmekaitsejuhtumi kohta nõuda ja/või (iii) teavitada vastavaid andmesubjekte sellisest andmekaitsejuhtumist vajalikul viisil.

3.7 Teenuse osutaja võtab viivitamata ja oma kulul (kuivõrd andmekaitsejuhtum oli seotud käesolevast punktist 3 tulenevate teenuse osutaja kohustuste rikkumisega) kõik andmekaitsejuhtum põhjuste kõrvaldamiseks vajalikud meetmed ning peab eelnevalt ettevõttega heas usus nõu, millised parandusmeetmed võivad olla vajalikud ja teeb ettevõttega mõistlikku koostööd seoses kõikide ettevõtte poolsete parandusmeetmetega.

3.8 Teenuse osutaja kohustub ilma igasuguse lisakuluta ettevõttele tagama kõik ressursid, abi ja koostöö, mida ettevõte soovib, et ettevõte saaks täita oma GDPRi artiklitest 35 ja 36[[4]](#footnote-4) tulenevad kohustused, muu hulgas esitades ettevõtte nõudmisel viivitamatult teavet mis tahes andmekaitse mõju hindamise kohta, mida ettevõtte läbi viib.

3.9 Kui teenuse osutaja kasutab ettevõtte nimel teatud lepinguga hõlmatud isikuandmete töötlustoimingute tegemiseks ettevõtte nõusolekul alltöövõtjat, teeb ta seda üksnes alltöövõtjaga sõlmitud kirjaliku lepingu alusel, millega alltöövõtja kohustub lepinguga hõlmatud isikuandmete töötlemisel järgima vähemalt käesolevas punktis 3 sätestatud tingimustega samaväärseid andmekaitsetingimusi ning teenuse osutaja kohustub ettevõtte nõudmisel esitama koopia või kokkuvõtte nimetatud tingimustest. Igal juhul jääb teenuse osutaja ettevõtte ees täielikult vastutavaks oma esindajate, töötajate ja alltöövõtjate tegevuse või tegevusetuse eest.

3.10 Pärast konkreetse teenuse osutamise lõppu või ettevõttelt vastava kirjaliku nõude saamisel lõpetab teenuse osutaja kõik lepinguga hõlmatud isikuandmetega seonduvad toimingud ning tagastab vastavalt ettevõtte juhistele ja poolte vahel kokku lepitud vormis ja/või kustutab taastamatult kõik lepinguga hõlmatud isikuandmed, mida teenuse osutaja on lepingu alusel töödelnud, ning kohustab ka oma alltöövõtjaid seda tegema. Kui teenuse osutaja riigi õigusaktid või kohalik reguleeriv asutus piiravad lepinguga hõlmatud isikuandmete hävitamist või tagastamist, hoiab teenuse osutaja lepinguga hõlmatud isikuandmeid konfidentsiaalsetena ega töötle neid mis tahes muul eesmärgil.

3.11 Kui eeltoodust ei tulene teisiti, tagastab ja/või kustutab teenuse osutaja lepinguga hõlmatud isikuandmed 60 päeva jooksul alates lepingu lõppemisest või lõpetamisest

3.12 Käesolevas punktis 3 kokkulepitu kehtib tähtajatult kuni kokkuleppe lõpetamiseni poolte volitatud esindajate poolt.

3.13 Teenuse osutaja vabastab ettevõtte vastutusest ning vastutab ettevõtte ning tema töötajate, esindajate ja temaga seotud isikute asemel mis tahes kulutuste, kohustuste ja nõuete eest, mis esitatakse ettevõttele ja/või temaga seotud isikute vastu seoses teenuse osutaja, tema töötajate või alltöövõtjate rikkumiste, hooletuse, vigade, eksimuste või tegevusetusega käesoleva punkti 3 täitmisel.

1. Kõik selles dokumendis sisalduvad joonealused märkused on selgitused ettevõttele ja tuleb koos tekstisiseste viidetega enne lepingus või selle lisas kasutamist kustutada.

   ***Andmetöötluse lisa eesmärgid ja roll:*** *järgmised andmekaitsealase kokkuleppe punktid tuleks lisada maksimaalses võimalikus ulatuses kõigisse isikuandmete töötlemist puudutavatesse lepingutesse. Siin toodud lepingupunte võib kasutada, 1) lisades need andmekaitse kokkuleppena kõigisse uutesse lepingutesse, mida parajasti koostatakse/arutatakse; ja 2) need võib lisada olemasolevatele lepingutele muudatuse kaudu, st pooled lepivad kokku, et andmekaitset reguleerivast lisast saab olemasoleva lepingu osa. Lisajuhised on antud allpool.*

   ***Vastutavale töötlejale soodne:*** *see andmekaitse lisa / need andmekaitse klauslid on koostatud vastutavale töötlejale (st teie ettevõttele) soodsal viisil. Soovitame kasutada neid klausleid kõikidel juhtudel, kus ettevõte tegutseb vastutava töötlejana.*

   ***Kasutamine lisana****. Seda dokumenti võib kasutada (olemasoleva või uue) lepingu lisana, mis sisaldab GDPRis nõutud sätteid ettevõtte poolt teenuse osutaja kaasamiseks.*

   ***Kasutamine punktidena****. Selle dokumendi sisu võib kasutada lepingu põhiosasse lisatavate punktidena. Kui soovite kasutada seda dokumenti andmekaitse punktidena ja integreerida selle sisu olemasolevasse lepingusse, tuleb punkt 2 lisada lepingu jaotisse „Mõisted” ja punkti 3 võib lisada uue punktina lepingu põhiosasse. 1. punkti võib välja jätta.*

   ***Muud asjad, mida tähele panna.*** *Lepingupunktid, mis võib olla vaja üle vaadata, on järgmised:*

   *• Mõiste „kahju” definitsioon: vastutav töötleja/teie ettevõte peaks kaaluma „andmekadu” ja muude sarnaste kahjude lisamist korvatavate kahjude hulka, nii et teenuse osutaja vastutaks sellise kahju eest (et see ei jääks teenuse osutaja vastutuse ulatusest välja) ja*

   *• Vastutus: ettevõtte ja teenuse osutaja vahel peab risk olema sobival viisil jagatud, arvestades võimalikke trahve, mida GDPRi alusel võidakse rakendada.*  [↑](#footnote-ref-1)
2. *Täitke vastavalt sellele, milliseid teenuseid lepingu alusel osutatakse või vastavalt seal toodud definitsioonile. Pange tähele, et teenuse kirjeldus peab sisaldama järgmist: töötlemise teema ja kestus, töötlemise iseloom ja eesmärk, isikuandmete liik ja seotud andmesubjektide kategooriad.* [↑](#footnote-ref-2)
3. Töötlejad on tõenäoliselt selle punkti lisamise vastu. Selles kontekstis pange tähele, et GDPR paneb vastutavale töötlejatele ehk teie ettevõttele järgmised kohustused:

   • *vastutavad ja teenuse osutajad peavad nõudmisel tegema järelevalveasutusega koostööd (punkt 31) ja*

   *• teenuse osutajad peavad tegema vastutavale töötlejale kättesaadavaks kogu teabe, mis on vajalik punktis 28 nimetatud kohustuste täitmise demonstreerimiseks, ja lubama viia läbi auditi ning osalema selles, sh vaatlused, mida viib läbi vastutav töötleja või vastutava töötleja määratud teine audiitor (punkt 28(3)).*

   *Lepingu punkt 3.2(i) kajastab neid kohustusi (vastutava töötleja kasuks).*  [↑](#footnote-ref-3)
4. *Selgituseks: GDPRi artiklid 35 ja 36 sätestavad järgmise:*

   *Art. 35 (Andmekaitse mõju hindamine) sätestab andmekaitse mõju hindamise kohustuse teatud olukordades.*

   *Art. 36 (Eelnev teavitamine) sätestab eelneva nõu pidamise kohustuse andmekaitseasutusega seoses teatud andmekaitsealaste mõjuhindamistega.*  [↑](#footnote-ref-4)